
"Экологиялық марафон"

"Вторсырье" жауапкершілігі шектеулі серіктестігінің ұйымдастыруымен "Экологиялық марафон " акциясы өтуде.
Шараға облыстық табиғат ресурстары және табиғатты пайдалануды реттеу басқармасы да қолдау білдірген. Басқарманың бас маманы Қуан Есімовтің айтуынша, қаланың оңтүстік-шығыс белігінде орналасқан қатты тұрмыстық қалдықтар полигонында жарамсыз электрондық құралдар мен электр аспаптары көп кездеседі. Олардың қоршаған ортаға зияны мол. Себебі, кейбір құрылғылардың құрамында қорғасын, сынап, бензол, стирол сияқты зиянды заттар бар. Сондықтан мұндай құрылғыларды арнайы қоқыс жинайтын орындарға тапсырған жөн.
 Аталмыш шараға оқушылар мен студенттер белсене қатысуда. Тұрғындар тұрмыстык қалдықтарын Петропавл қаласындағы "Сокол" және "Корона" сауда үйлерінің жанында ашылған қосындарға тапсыра алады. Одан көйін электрондық жабдықтар қайта өңдеуге жіберіледі, дейді Қуан Есімов.
Акция жыл соңына дейін жалғасады.

